Αποκρίσεις καρδιαγγειακού συστήματος κατά την άσκηση ασθενών με σακχαρώδη διαβήτη τύπου 2, σε θεραπεία με GLP-1 (γλυκαγονόμορφο πεπτίδιο 1)
Creators: name: Ρομοσιού, Ζωή Χρήστου
Publisher: name: Aristotle University of Thessaloniki
Year: 2016
Subjects: Αυτόνομο νευρικό σύστημα
Σακχαρώδης διαβήτης τύπου 2
GLP-1
Autonomous nervous system
Diabetes mellitus type 2

description: Ο διαβήτης αποτελεί μια από τις πλέον διαδεδομένες ασθένειες και είναι ένας από τους πιο σημαντικούς παράγοντες πρόωρου θανάτου, καθώς σχετίζεται με καρδιαγγειακά νοσήματα. Πρόσφατα έχουν ανακαλυφθεί ανάλογα πεπτιδίων του γαστρεντερικού συστήματος (GLP-1), τα οποία συμβάλλουν στη ρύθμιση της γλυκόζης στο αίμα. Ωστόσο η εξωγενής χορήγηση τους, φαίνεται να επιφέρει μεταβολές στη δράση του αυτόνομου νευρικού συστήματος, με μεταβολές στη ρύθμιση της αρτηριακής πίεσης κατά τη διάρκεια της ηρεμίας. Δεν υπάρχουν μελέτες που να εξετάζουν τις καρδιαγγειακές αποκρίσεις ασθενών με ΣΔ 2 σε αγωγή με GLP-1 κατά τη διάρκεια της άσκησης και της ανάληψης. Σκοπός της παρούσας έρευνας ήταν να μελετηθούν οι οξείες καρδιαγγειακές αποκρίσεις, κατά την ισομετρική άσκηση χειρολαβής, σε ασθενείς με ΣΔ 2 σε διπλή θεραπεία με γλυκαγονόμορφο πεπτίδιο 1 και μετφορμίνη, έναντι ασθενών σε μονοθεραπεία με μετφορμίνη. Στην έρευνα έλαβαν μέρος 18 ασθενείς με σακχαρώδη διαβήτη τύπου 2, ηλικίας 45-65 ετών. Ο κάθε συμμετέχων εκτέλεσε ένα πρωτόκολλο ισομετρικής άσκησης, τριών λεπτών, ενώ η ένταση κυμάνθηκε στο 30% της μέγιστης εκούσιας συστολής και ακολούθησε 5-λεπτη ανάληψη. Καταγράφηκαν οι αιμοδυναμικές παράμετροι ανά παλμό, όπως είναι η καρδιακή συχνότητα, η συστολική και διαστολική αρτηριακή πίεση, η καρδιακή παροχή και η περιφερική αντίσταση. Αποτελέσματα : Η συστολική και η διαστολική πίεση καθώς και η καρδιακή συχνότητα παρουσίασαν μια στατιστικά σημαντική αύξηση κατά τη διάρκεια της άσκησης, σε σύγκριση με τα επίπεδα ηρεμίας, ενώ κατά την ανάληψη επανήλθαν στα αρχικά επίπεδα ηρεμίας και στις δυο ομάδες. Οι ασθενείς σε αγωγή με GLP-1 δεν παρουσίασαν στατιστικά σημαντικές μεταβολές στις οξείες αποκρίσεις κατά την ισομετρική άσκηση στη ρύθμιση της αρτηριακής τους πίεσης, σε σύγκριση με τις αντίστοιχες οξείες αποκρίσεις ασθενών που ακολουθούσαν συμβατική αγωγή με μετφορμίνη. Ωστόσο, η αγωγή με GLP-1 φαίνεται να επέφερε μία καθυστέρηση στη μεγάλη αύξηση της συστολικής και διαστολικής πίεσης κατά την ισομετρική άσκηση, σε σύγκριση με τη μονοθεραπεία με μετφορμίνη, όπου παρατηρήθηκε απότομη αύξησή της πίεσης από το δεύτερο λεπτό άσκησης. Συνεπώς, το GLP-1 φαίνεται να περιορίζει την υπέρμετρη αύξηση της αρτηριακής πίεσης κατά τη διάρκεια της άσκησης. Το παραπάνω εύρημα είναι πολύ σημαντικό, καθώς οι ασθενείς με ΣΔ 2, συχνά παρουσιάζουν έντονη ενεργοποίηση του συμπαθητικού νευρικού συστήματος και αυξημένη πιθανότητα εμφάνισης υπέρτασης, η οποία και αποτελεί σημαντικό παράγοντα κινδύνου για καρδιαγγειακές παθήσεις.
description: Diabetes is one of the most common diseases and is one of the most important factors of premature death, as it relates to cardiovascular diseases. Peptide analogs (GLP-1) of the gastrointestinal system have been discovered, which help to regulate glucose levels. However, the exogenous administration of these analogs, appears to make changes to the autonomic nervous system, with changes in blood pressure at rest. Yet, there are no studies addressing cardiovascular responses of patients with type 2 diabetes treated with GLP-1 during exercise and recovery. Τhe aim of this research was to study the acute cardiovascular responses during isometric handgrip exercise in patients with type 2 diabetes in dual therapy with glucagon-like peptide-1 and metformin, compared to patients on metformin monotherapy. The study involved 18 patients with type 2 diabetes, aged 45-65 years old. Each participant performed an isometric exercise protocol at 30% of the maximum voluntary contraction, for three minutes, followed by a 5-minute recovery time. Hemodynamic parameters per pulse were recorded, such as heart rate, systolic and diastolic blood pressure, cardiac output and peripheral resistance. Results: Systolic and diastolic blood pressure and heart rate showed a statistically significant increase during exercise, compared to rest, while at recovery they returned to baseline levels in both groups. Patients treated with GLP-1 did not show significant changes in acute responses during isometric exercise in the regulation of the blood pressure, compared to patients followed conventional therapy with metformin. However, treatment with GLP-1 seems to have a delay in the increase in systolic and diastolic pressure during isometric exercise, compared to monotherapy with metformin, where a sharp increase in blood pressure was observed from the second minute of exercise. Thus GLP-1 seem to limit the excessive increase in blood pressure during exercise. These findings are very important, as patients with type 2 diabetes often show strong activation of the sympathetic nervous system and an increased risk of hypertension, which is a major risk factor for cardiovascular disease.